ประกาศกระทรวงสาธารณสุขประกาศกระทรวงสาธารณสุขเรื่องการต่ออายุหนังสืออนุญาตให้บุคคลทำการประกอบโรคศิลปะโดยอาศัยทัศนมาตรศาสตร์พ.ศ. ๒๕๕๐ โดยที่เป็นการสมควรกำหนดหลักเกณฑ์การต่ออายุหนังสืออนุญาตให้บุคคลทำการประกอบโรคศิลปะโดยอาศัยทัศนมาตรศาสตร์ เพื่อให้การต่ออายุหนังสืออนุญาตให้บุคคลทำการประกอบโรคศิลปะโดยอาศัยทัศนมาตรศาสตร์ เป็นไปด้วยความเรียบร้อยและมีประสิทธิภาพอาศัยอำนาจตามความในมาตรา๗ และมาตรา ๓๑ แห่งพระราชบัญญัติการประกอบโรคศิลปะ พ.ศ. ๒๕๔๒รัฐมนตรีว่าการกระทรวงสาธารณสุขโดยคำแนะนำของคณะกรรมการการประกอบโรคศิลปะออกประกาศไว้ ดังต่อไปนี้ข้อ๑ผู้ประสงค์จะขอต่ออายุหนังสืออนุญาตให้บุคคลทำการประกอบโรคศิลปะโดยอาศัยทัศนมาตรศาสตร์ต้องเป็นผู้ได้รับหนังสืออนุญาตให้บุคคลทำการประกอบโรคศิลปะโดยอาศัยทัศนมาตรศาสตร์และไม่เคยถูกลงโทษพักใช้หรือเพิกถอนหนังสืออนุญาตหรือกระทำความผิดอันเป็นการฝ่าฝืนพระราชบัญญัติการประกอบโรคศิลปะพ.ศ. ๒๕๔๒ หรือพระราชบัญญัติที่เกี่ยวข้องข้อ๒ นอกจากคุณสมบัติตามข้อ ๑ แล้วผู้ประสงค์จะขอต่ออายุหนังสืออนุญาตให้บุคคลทำการประกอบโรคศิลปะโดยอาศัยทัศนมาตรศาสตร์ต้องมีคุณสมบัติข้อใดข้อหนึ่งภายในสองปีก่อนกำหนดวันขอต่ออายุหนังสืออนุญาตดังต่อไปนี้๒.๑ได้ทำการประกอบโรคศิลปะโดยอาศัยทัศนมาตรศาสตร์ในสถานพยาบาลของรัฐหรือสถานพยาบาลตามพระราชบัญญัติสถานพยาบาลพ.ศ. ๒๕๔๑ เป็นเวลาไม่น้อยกว่าหกเดือน๒.๒ได้รับการอบรมความรู้เกี่ยวกับทัศนมาตรศาสตร์ ซึ่งจัดโดยกระทรวงสาธารณสุข หรือองค์กรอื่นที่คณะอนุกรรมการพิจารณาการอนุญาตให้บุคคลทำการประกอบโรคศิลปะโดยอาศัยทัศนมาตรศาสตร์รับรอง๒.๓เข้าร่วมประชุมสัมมนาความรู้เกี่ยวกับทัศนมาตรศาสตร์ ซึ่งจัดโดยกระทรวงสาธารณสุขหรือองค์กรอื่นที่คณะอนุกรรมการพิจารณาการอนุญาตให้บุคคลทำการประกอบโรคศิลปะโดยอาศัยทัศนมาตรศาสตร์รับรอง๒.๔เขียนบทความทางวิชาการเกี่ยวกับทัศนมาตรศาสตร์ลงในวารสาร นิตยสาร เอกสารเผยแพร่ของสมาคมที่เกี่ยวกับทัศนมาตรศาสตร์หรือบทความทางวิชาการเกี่ยวกับทัศนมาตรศาสตร์ ที่คณะอนุกรรมการพิจารณาการอนุญาตให้บุคคลทำการประกอบโรคศิลปะโดยอาศัยทัศนมาตรศาสตร์รับรอง๒.๕ได้รับเชิญเป็นวิทยากรให้ความรู้เกี่ยวกับทัศนมาตรศาสตร์ซึ่งจัดโดยกระทรวงสาธารณสุขหรือองค์กรอื่นที่คณะอนุกรรมการพิจารณาการอนุญาตให้บุคคลทำการประกอบโรคศิลปะโดยอาศัยทัศนมาตรศาสตร์รับรองข้อ๓ผู้ขอต่ออายุหนังสืออนุญาตให้ประกอบโรคศิลปะโดยอาศัยทัศนมาตรศาสตร์ให้ยื่นคำขอต่ออายุหนังสืออนุญาตตามแบบทม. ๕ที่แนบท้ายประกาศนี้ด้วยตนเองหรือมอบอำนาจให้บุคคลอื่นพร้อมด้วยเอกสารและหลักฐานตามที่ระบุไว้ในแบบคำขอนั้นต่อผู้อำนวยการกองการประกอบโรคศิลปะกรมสนับสนุนบริการสุขภาพ กระทรวงสาธารณสุข ก่อนหนังสืออนุญาตฉบับเดิมหมดอายุจำนวนสามสิบวันข้อ๔ผู้ขอต่ออายุหนังสืออนุญาตที่มีเหตุสุดวิสัยไม่สามารถดำเนินการต่ออายุหนังสืออนุญาตภายในระยะเวลาที่กำหนดตามข้อ๓ สามารถขอต่ออายุหนังสืออนุญาตภายหลังหนังสืออนุญาตฉบับเดิมหมดอายุจำนวนสามสิบวัน หากพ้นกำหนดดังกล่าวจะถือว่าผู้นั้นพ้นสถานสภาพการเป็นผู้ได้รับหนังสืออนุญาตให้ประกอบโรคศิลปะโดยอาศัยทัศนมาตรศาสตร์ทั้งนี้ ให้คณะกรรมการการประกอบโรคศิลปะพิจารณาเป็นรายๆ ไปข้อ๕ในระหว่างที่การดำเนินการต่ออายุหนังสืออนุญาตไม่แล้วเสร็จให้ถือว่าผู้ขอต่ออายุหนังสืออนุญาตยังคงมีสถานภาพการเป็นผู้ได้รับหนังสืออนุญาตให้ประกอบโรคศิลปะโดยอาศัยทัศนมาตรศาสตร์จนกว่าจะมีคำวินิจฉัยเป็นอย่างอื่นข้อ๖หากมีปัญหาการปฏิบัติตามประกาศนี้ให้ประธานคณะกรรมการการประกอบโรคศิลปะเป็นผู้วินิจฉัยชี้ขาดข้อ๗[๑]ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาประกาศ ณ วันที่ ๒๙สิงหาคม พ.ศ. ๒๕๕๐มงคล ณ สงขลารัฐมนตรีว่าการกระทรวงสาธารณสุข[เอกสารแนบท้าย]๑.แบบคำขอต่ออายุหนังสืออนุญาตให้บุคคลทำการประกอบโรคศิลปะโดยอาศัยทัศนมาตรศาสตร์(แบบ ทม.๕)(ดูข้อมูลจากภาพกฎหมาย)ปริยานุช/จัดทำ๖ พฤศจิกายน ๒๕๕๐โชติกานต์/ปรับปรุง๑๔ พฤศจิกายน ๒๕๕๙[๑] ราชกิจจานุเบกษาเล่ม ๑๒๔/ตอนพิเศษ ๑๕๙ ง/หน้า ๕/๑๙ ตุลาคม ๒๕๕๐